Momento de celebración na Galiciencia 2018Momento de celebración na Galiciencia 2018
**Galiciencia** é unha feira anual sobre ciencia orientada para o estudantado galego. Naceu en 2007, e conta co padroado da Dirección Xeral de I+D+I da Consellería de Economía e Industria da Xunta de Galicia. Nun principio celebrouse en Ourense, en desde 2010 celébrase en San Cibrao das Viñas, nas instalacións de Tecnópole.

Características
---------------

O obxectivo principal desta iniciativa é servir de punto de encontro para estudantes da ESO e Bacharelato (a partir de 2015, tamén primaria) con ideas innovadoras, para amosarllas ó público nos cubículos que o Parque Tecnolóxico de Galicia pon á súa disposición tres días na época da Semana da Ciencia.

Ademais de facilitar o desprazamento e estancia dos estudantes en Ourense e montar a infrastrutura da feira, hai actividades paralelas para público e expositores.

Edicións
--------

Un momento de explicación do proxecto 'Astronomía, nacemento, rendemento', na Galiciencia 2016Un momento de explicación do proxecto 'Astronomía, nacemento, rendemento', na Galiciencia 2016
En 2006 celebrouse baixo o nome de Expociencia. Asistiron como visitantes 1000 persoas, incluíndo 15 centros escolares. A exposición foi complementada co 'planetario burbulla', un 'obradoiro de maxia química e CSI, a exposición 'a Través da Enerxía' e a xornada de formación que incluíu a mesa redonda intitulada 'É posible investigar na ESO?'. Completouse cunha xornada de portas abertas o sábado 18 de novembro e sesións de cine relacionado coa tecnoloxía.

A edición 2007 xa tivo o nome de Galiciencia. No auditorio de Ourense participaron 2000 persoas e 85 estudantes presentaron un total de 31 proxectos innovadores ós visitantes desta feira. No ano 2007 ganaron como 2º e 1º premio dous colexios de Galicia, o colexio de San Mamede e o Guillerme Brown, cun traballo sobre a alimentación da curuxa e un sistema contra incendios.

A edición de 2008 tivo lugar o 18 e 20 de novembro no Auditorio de Ourense.

A terceira edición como Galiciencia, celebrada en 2009, incluíu 34 proxectos (18 orixinados en Galicia e 16 de Barcelona). Houbo 2700 visitas, 2150 de escolares de toda Galicia que se achegaron ó Auditorio de Ourense en grupos organizados e máis de 600 visitantes libres.

En 2015 celebrouse a décima edición, do 18 ó 20 de novembro. Incorporouse unha sección de proxectos de primaria, que só son expostos durante unha mañá: 10 o mércores 18, 10 o xoves 19 e 2 o venres 20. As actividades incluíron talleres sobre a luz a diversos niveis, incluíndo a luz láser, e exposicións: *Galiciencia, 10º aniversario* e *Un universo de luz*.

A XI edición tivo lugar os días 16,17 e 18 de novembro de 2016.

A de 2017 foi a última edición celebrada en novembro. A temática elixida foi a astronomía.

A edición de 2018 tivo lugar entre o 9 e o 11 de maio. A temática elixida foi o cambio climático. Participaron 50 proxectos de secundaria e 27 de primaria. É a primeira edición na que a mostra non se fai en novembro. Ganou o primeiro premio o Proxecto Rebinxe.

Notas
-----

1. 1 2 3  "'Galiciencia 2009' se abre a los proyectos innovadores de estudiantes de toda España" (en castelán). 16 de xuño de 2009. Arquivado dende o orixinal o 06 de xaneiro de 2010. Consultado o 13 de decembro de 2009.
2. ↑  "La Tecnópole espera alcanzar los 2.500 participantes en la segunda edición de Galiciencia". 28 de outubro de 2009. Consultado o 31 de xaneiro de 2010.
3. ↑  Torres, Patricia (2 de decembro de 2007). "Dos proyectos ourensanos consiguen los primeros premios en "Galiciencia"". *20minutos.es* (en castelán). Consultado o 18 de xuño de 2019.
4. ↑  ""¡TIC TAC!Talentos de la innovación y la creatividad ¡Todos a competir!"". Consultado o 19 de febreiro de 2010. [*Ligazón morta*]
5. ↑  ""Las energías limpias arrasan en el concurso de proyectos de Galiciencia"". Consultado o 19 de febreiro de 2010.
6. ↑  "Un proxecto sobre o coidado da biodiversidade no rural gaña Galiciencia 2018". *Gciencia*. Consultado o 13/05/2018.

Véxase tamén
------------

### Ligazóns externas

* Web de galiciencia
* Web de Tecnópole
* Flickr de Galiciencia 2008
* Flickr de Galiciencia 2009
* Facebook de Galiciencia
* Vídeo da Galiciencia 2018
* Espectáculo sobre o cambio climático (2018)